बैठक में यह भी तय किया गया कि नार्थ ईस्टर्न रेलवे लालकुआं-काठगोदाम लाइन और काशीपुर कस्बे में आरयूबी (रेलवे अंडर ब्रिज) बनाएगा। इसपर होने वाले व्यय का कुछ हिस्सा उत्तराखण्ड राज्य भी वहन करेगा। इसके अलावा खटीमा-बनबसा रेलवे लाइन पर भी एक आरयूबी बनाया जाएगा। बैठक में इस बात पर भी चर्चा हुई कि रुद्रपुर, काशीपुर और बाजपुर में स्थित एफसीआई के गोदामों से अनाज ढुलान का कार्य रेल द्वारा किया जाय। मुख्य सचिव ने जीएम नार्थ ईस्टर्न रेलवे से राम नगर दिल्ली के बीच कॉर्बेट स्पेशल ट्रेन और देहरादून काठगोदाम इंटरसिटी ट्रैन चलाने का अनुरोध किया। जीएम ने भरोसा दिलाया कि इसके लिए जल्द ही टेक्नो फिजिबिलिटी स्टडी कराई जाएगी।